ນາຍົກລັດຖະມົນຕີ ຫງວຽນຊວນຟຸກ ຕ້ອນຮັບປະທານກຸ່ມບໍລິສັດ TCC, ໄທ
ທ່ານນາຍົກລັດຖະມົນຕີ ຫງວຽນຊວນຟຸກ
ຕ້ອນຮັບທ່ານ ຈະເຣີນ ສິຣິວັດນະພັກດີ
ຕອນບ່າຍວັນທີ 08/07 ທີ່ການຕ້ອນຮັບທ່ານ ຈະເຣີນ ສິຣິວັດນະພັກດີ ປະທານກຸ່ມບໍລິສັດ ໄທ ຈະເຣີນ ດອນເມີຊຽນ (TCC), ໄທ ທີ່ພວມມີການເຮັດວຽກຢູ່ ຫວຽດນາມ, ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ປາດຖະໜາວ່າ: TCC ສືບຕໍ່ລົງທຶນເຂົ້າ ຫວຽດນາມ ຫລາຍກ່ວາອີກ, ປະກອບເຂົ້າໃນການພົວພັນຄູ່ຮ່ວມມືຍຸດທະສາດ ຫວຽດນາມ - ໄທ. ເພື່ອບັນລຸໄດ້ຈຸດໝາຍຮອດປີ 2020, ວົງເງິນການຄ້າລະຫວ່າງ 2 ປະເທດ ຫວຽດນາມ - ໄທ ແມ່ນ 20 ຕື້ USD, ທ່ານນາຍົກລັດຖະມົນຕີ ຖືວ່າ: ບົດບາດຂອງບັນດາວິສາຫະກິດ ຫວຽດນາມ ແລະ ໄທ ແມ່ນສຳຄັນທີ່ສຸດ, ໃນນັ້ນ ມີກຸ່ມບໍລິສັດ TCC. ທ່ານນາຍົກລັດຖະມົນຕີສະເໜີວ່າ: ກຸ່ມບໍລິສັດ TCC ຍູ້ແຮງການນຳເອົາບັນດາຜະລິດຕະພັນກະເສດ, ສິນໃນນ້ຳ, ສິນທະເລຂອງ ຫວຽດນາມ ມາຈຳໜ່າຍໃນລະບົບຮ້ານຊັບພະສິນຄ້າ BigC ແລະ ບັນດາລະບົບຂາຍຍ່ອຍອື່ນໆຂອງກຸ່ມບໍລິສັດຢູ່ ຫວຽດນາມ ກໍຄືຢູ່ໄທ ແລະ ໃນພາກພື້ນ. ທ່ານນາຍົກລັດຖະມົນຕີ ຊີ້ແຈ້ງວ່າ: ລັດຖະບານ ຫວຽດນາມ ໃຫ້ຄຳໝັ້ນສັນຍາສ້າງສະພາບແວດລ້ອມແຫ່ງການລົງທຶນດຳເນີນທຸລະກິດຢ່າງສະດວກໃຫ້ບັນດານັກລົງທຶນ, ໃນນັ້ນ ມີບັນດານັກລົງທຶນ ໄທ, ນຳ ຫວຽດນາມ ເຂົ້າໃນກຸ່ມປະເທດແຖວໜ້າກ່ຽວກັບສະພາບແວດລ້ອມແຫ່ງການລົງທຶນສະດວກໃນ ອາຊຽນ.
ສ່ວນທ່ານ ຈະເຣີນ ສິຣິວັດນະພັກດີ ກໍ່ປາດຖະໜາຢາກໄດ້ຮັບການໜູນຊ່ວຍຈາກ ລັດຖະບານ ແລະ ບັນດາກະຊວງ, ຂະແໜງການຂອງ ຫວຽດນາມ ໃນວິວັດການເຄື່ອນໄຫວດຳເນີນທຸລະກິດ.
(ແຫຼ່ງຄັດຈາກ VOV)